ร้านห่างจากเซ็นทาราตราด 3 กิโลก่าๆ หาไม่ยาก ติดทะเลเลย มาตอนกลางคืนจะเปลี่ยวหน่อย อาหารสดอร่อยทุกอย่าง มีป้า ลุง กะลูกชายคอยเสิร์ฟ พอดีเรามาทุ่มนึงแล้วอาหารเลยรอไม่นาน มีเราอยู่โต๊ะเดียว จะมาก็โทรมาถามลุงแกก่อนว่ามีของสดอะไรบ้าง วันที่มาไม่มีปูม้า ปูไข่นึ่งป้านึ่ง 5 นาที ทิ้งไว้ซักพักไข่ปูจะเยิ้มเป็นยางมะตูมเลย ไข่กับมันปูเยอะสุดๆ ส้มตำรสชาติกลางๆ กั้งกระเทียม อร่อยมากอยากกินอีก กั้งตอนนี้กิโลละ 1,200 เราสั่งไปครึ่งโล เนื้อนุ่มหวานเด้งๆ กระเทียมก็เจียวกรอบเค็มติดหวานนิดๆ ปลากระพงนึ่งมะนาวรสชาติไม่จัดจ้านมาก แต่ปลาสดทำไม่คาวเลย ปูผัดผงกระหรี่โอเค คือบ้านเรากินไม่ชอบใส่น้ำพริกเผา 087-017-3630 เบอร์ที่ร้าน ร้านเปิด 11:00 ปิดน่าจะสองทุ่มรึป่าว แต่เรานั่งจนสี่ทุ่ม ถ้าจะเข้ามาดึกก็โทรบอกที่ร้านก่อนดีกว่า อ้อ พกสเปรย์กันยุงมาด้วยนะคะ ยุงจังหวัดนี้ตัวใหญ่มาก